S-56/2008

Ár 2008, fimmtudaginn 31. janúar, er á dómþingi Héraðsdóms Reykjavíkur, sem háð er í Dómhúsinu við Lækjartorg af P-kk-þgf G-kk-þgf, héraðsdómara, kveðinn upp dómur í sakamálinu nr. 56/2008: Ákæruvaldið (D-kvk-nf Ö-kvk-nf V-kvk-nf) gegn A-kk-þgf M-kk-þgf G-kk-þgf (S-kk-nf A-kk-nf S-kk-nf hrl.) og P-kk-þgf I-kk-þgf H-kk-þgf, sem tekið var til dóms í sama þinghaldi.

Málið er höfðað með ákæru Lögreglustjórans á höfuðborgarsvæðinu, dagsettri 15. janúar sl. á hendur ákærðu, A-kk-þgf M-kk-þgf G-kk-þgf, kt. [...], Suðurhólum 14, Reykjavík, og P-kk-þgf I-kk-þgf H-kk-þgf, kt. [...], Fífuseli 18, Reykjavík, „ fyrir eftirtalin brot framin í Reykjavík á árinu 2007, nema annað sé tekið fram:

I.

Ákærðu báðum fyrir þjófnað í félagi, með því að hafa þriðjudaginn 7. ágúst, í verslun Krónunnar, Jafnaseli, stolið átján 2 lítra flöskum af Coke, samtals að verðmæti kr. 2.682, einni 2 lítra flösku af Diet Coke að verðmæti kr. 146, sex 2 lítra flöskum af Sprite, samtals að verðmæti kr. 894, allt samtals að verðmæti kr. 3.722.

Telst brot þetta varða við 244. gr. almennra hegningarlaga nr. 19, 1940.

II.

Ákærða A-kk-þf M-kk-þf:

1. Líkamsárás, með því að hafa fimmtudaginn 12. júlí, í afgreiðslu fyrirtækisins Sjóvá, Eldshöfða 9, ráðist að V-kk-þgf S-kk-þgf S-kk-þgf, kt. [...] og tekið hann hálstaki, með þeim afleiðingum að hann fékk þreifieymsli undir miðjum kjálka vinstra megin og tognaði á þumalfingri hægri handar.

Telst brot þetta varða við 1. mgr. 217. gr. almennra hegningarlaga nr. 19, 1940, sbr. 10. gr. laga nr. 20, 1981 og 110. gr. laga nr. 82, 1998.

2. Þjófnaði:

2.1. Mánudaginn 30. júlí, í verslun Hagkaupa, Smáralind, Kópavogi, stolið Puma Pele Brazil skóm að verðmæti kr. 7.999, DVD sjónvarpsseríu af Law & Order að verðmæti kr. 6.499, DVD mynd, The Alibi, að verðmæti kr. 1.999 og DVD mynd, Hitchhikers Guide, að verðmæti kr. 999, allt samtals að verðmæti kr. 17.496.

2.2. Aðfararnótt mánudagsins 12. nóvember, brotist inn í íbúð 0203 við Suðurhóla 18, og stolið þaðan Machintosh fartölvu að áætluðu verðmæti kr. 100.000, Toshiba fartölvu að áætluðu verðmæti kr. 80.000, Canon pro 1, digital myndavél, að áætluðu verðmæti kr. 120.000 og greiðslukortaveski með einu debetkorti, tveimur kreditkortum og einkaklúbbskorti, að óþekktu verðmæti.

Teljast brot þessi varða við 244. gr. almennra hegningarlaga nr. 19, 1940.

3. Umferðar-, fíkniefna- og náttúruverndarlagabrot:

3.1. Aðfararnótt mánudagsins 27. ágúst, ekið bifreiðinni FT-765, óhæfur um að stjórna henni örugglega vegna áhrifa ávana- og fíkniefna, frá Krónunni við Jafnasel að bensínstöðinni við Suðurfell, eftir Suðurfelli að Æsufelli, uns lögregla stöðvaði akstur bifreiðarinnar í Suðurfelli móts við Æsufell 8, og jafnframt haft í vörslum sínum 1,07 g af hassi og 0,39 g af tóbaksblönduðu kannabisefni.

3.2. Mánudaginn 27. ágúst, ekið bifreiðinni AH-681 utan vegar inn á friðlýst svæði við fjöruborðið við Gróttu, Seltjarnarnesi, þar sem lögregla kom að bifreiðinni, og jafnframt verið óhæfur um að stjórna bifreiðinni örugglega vegna áhrifa lyfja.

3.3. Að morgni þriðjudagsins 28. ágúst, ekið bifreiðinni AH-681, óhæfur um að stjórna henni örugglega vegna áhrifa ávana- og fíkniefna, frá Suðurhólum 14, að bifreiðastæði við Mjódd.

3.4. Að kvöldi laugardagsins 20. október, ekið bifreiðinni AH-681, óhæfur um að stjórna henni örugglega vegna áhrifa ávana- og fíkniefna, vestur Háteigsveg við Háteigskirkju, uns lögregla stöðvaði akstur bifreiðarinnar.

Teljast brot samkvæmt töluliðum 3.1., 3.3. og 3.4. varða við 45. gr. a, sbr. 100. gr. umferðarlaga nr. 50, 1987, sbr. 5. gr. laga nr. 66, 2006, og brot samkvæmt 1. tölulið telst jafnframt varða 2. gr., sbr. 5. og 6. gr., laga um ávana- og fíkniefni nr. 65, 1974, sbr. lög nr. 13, 1985 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233, 2001, sbr. reglugerð nr. 848, 2002. Telst brot samkvæmt tölulið 3.2 varða við 44. gr., sbr. 100. gr. umferðarlaga nr. 50, 1987 og 17. og 63. gr., sbr. 76. gr. laga um náttúruvernd nr. 44, 1999.

III.

Þess er krafist að ákærðu verði dæmdir til refsingar og að ákærði A-kk-nf M-kk-nf verði jafnframt dæmdur til sviptingar ökuréttar samkvæmt 101. og 102. gr. umferðarlaga, sbr. 25. gr. laga nr. 44, 1993 og 18. gr. laga nr. 66, 2006.

Í málinu gera eftirtaldir aðilar kröfu um að ákærði A-kk-nf M-kk-nf verði dæmdur til greiðslu bóta sem hér greinir:

V-kk-nf S-kk-nf S-kk-nf, kt. [...], miskabóta að fjárhæð kr. 300.000, samkvæmt 26. gr. skaðabótalaga nr. 50, 1993, auk vaxta samkvæmt 8. gr. laga um vexti og verðtryggingu nr. 38, 2001, frá 12. júlí 2007, en síðan dráttarvaxta samkvæmt 1. mgr. 6. gr., sbr. 9. gr. sömu laga.

Hagkaup hf., kt. [...], skaðabóta að fjárhæð kr. 10.997, auk vaxta samkvæmt 8. gr. laga um vexti og verðtryggingu nr. 38, 2001, frá 30. júlí 2007, en síðan dráttarvaxta samkvæmt 1. mgr. 6. gr., sbr. 9. gr. sömu laga að liðnum mánuði frá birtingu kröfunnar til greiðsludags.“

Málavextir

Ákærðu, sem báðir hafa snúið lífi sínu til betri vegar, hafa skýlaust játað þau brot sem þeir eru saksóttur fyrir. Hafa þeir orðið sekir um athæfi það sem lýst er í ákærunni og réttilega er þar fært til refsiákvæða.

Ákærði A-kk-nf M-kk-nf á að baki talsverðan sakferil. Hinn 11. júní sl. var hann dæmdur í 15 mánaða skilorðsbundið fangelsi fyrir ýmisleg brot og þá dæmdir upp 390 fangelsisdagar sem hann hafði fengið reynslulausn af. Brot ákærða nú eru öll framin eftir uppsögu þessa dóms og ber því að dæma hann upp og gera ákærða refsingu í einu lagi. Þykir hún hæfilega ákveðin fangelsi í 20 mánuði. Ekki eru skilyrði til þess að binda þessa refsingu skilorði.

Ákærði P-kk-nf I-kk-nf á einnig að baki nokkurn sakferil. Síðast var hann dæmdur í 30 daga fangelsi fyrir þjófnað. Brot ákærða nú er ekki stórfellt og þykir refsing hans hæfilega ákveðin fangelsi í 30 daga. Ekki eru skilyrði til þess að binda þessa refsingu skilorði.

Dæma ber ákærða A-kk-þf M-kk-þf til þess að vera sviptur ökurétti í 2 ár frá dómsbirtingu að telja.

Dæma ber ákærða A-kk-þf M-kk-þf til þess að greiða Hagkaupum hf. 10.997 krónur í skaðabætur ásamt almennum vöxtum samkvæmt 8. gr. laga um vexti og verðtryggingu nr. 38, 2001 frá 30. júlí 2007 til dómsuppsögu en eftir það með dráttarvöxtum samkvæmt III. kafla laganna til greiðsludags.

Dæma ber ákærða A-kk-þf M-kk-þf til þess að greiða V-kk-þgf S-kk-þgf S-kk-þgf, kt. [...], 50.000 krónur í miskabætur ásamt almennum vöxtum frá 12. júlí 2007 til dómsuppsögu en eftir það með dráttarvöxtum til greiðsludags.

Loks ber að dæma ákærða A-kk-þf M-kk-þf til þess að greiða 50.000 krónur í málsvarnarlaun S-kk-þgf A-kk-þgf S-kk-þgf hrl., að meðtöldum virðisaukaskatti og 434.841 krónu í annan sakarkostnað.

DÓMSORÐ:

Ákærði, A-kk-nf M-kk-nf G-kk-nf, sæti fangelsi í 20 mánuði.

Ákærði, P-kk-nf I-kk-nf H-kk-nf, sæti fangelsi í 30 daga.

Ákærði A-kk-nf M-kk-nf er sviptur ökurétti í 2 ár frá dómsbirtingu að telja.

Ákærði A-kk-nf M-kk-nf greiði Hagkaupum hf. 10.997 krónur í skaðabætur ásamt almennum vöxtum frá 30. júlí 2007 til dómsuppsögu en eftir það með dráttarvöxtum til greiðsludags.

Ákærði A-kk-nf M-kk-nf greiði V-kk-þgf S-kk-þgf S-kk-þgf, kt. [...], 50.000 krónur í miskabætur ásamt almennum vöxtum frá 12. júlí 2007 til dómsuppsögu en eftir það með dráttarvöxtum til greiðsludags.

Ákærði A-kk-nf M-kk-nf greiði S-kk-þgf A-kk-þgf S-kk-þgf hrl. 50.000 krónur í málsvarnarlaun og 434.841 krónu í annan sakarkostnað.

P-kk-nf G-kk-nf